Roma Antike

Roma Antike IV seserra 9. ra tepeya nêmadey İtalya sero tayê dewletê İtalyanê qıteki veciy miyan, inan ra biya. Dıma zi Roma Antike pêro dormey Deryay Miyanêni vıstê xo dest, yew sivilizasyono gırd vıraşto u veto miyan. Roma Antike 1200 serre weşiya xo ramıta, sivilizasyonê Roma pêdıma sistemo monarşik, oligarşik, cumhuriyet u pêro ninan ra dıma zi sistemo otokratik guriyo.

İmperatoriya Roma pê raya destê xo ra vıstışi u asimile kerdışi hetê Ewropa u warê kı dormê Ewropa gênê, ê kerdê xo dest. Şarê kı goç kenê, ê İmperatoriya Roma sero pay şiy, inan İmperatoriya Roma lerzna, kerda kıhan. Coka İmperatoriya Romay Rocawani pê Hispanya, Galya u İtalya seserra 5. dı biy parçey, enê qısımi yewbini ra abırriyay. Heto bin ra zi İmperatoriya Romay Rocvetışi zi pê destê padişahê İmperatoriya Usmanıcan Mehmed II biya vêran, vêrda a destê Usmanıcan.

Roma Antike rıçıkê xo vêşêr Yunano Antik ra gırewto, bınê kulturê Yunanê Antiki dı menda. Cok zi her dı medeniyeti zi kewnê "antiko klasik" miyan. Roma Antike qıtay Ewropa sero kıştê hıquqi, leci, huneri, edebiyati, nuştış, mimari, teknolociki u zıwani ra xeylê çiy verday.

Kategoriye:Roma Antike